Diari Oficial de la Generalitat Valenciana


Sumari del DOGV 7101, del 02-09-2013 (2013/8506)

RESOLUCIÓ de 5 d'agost de 2013, de la consellera d'Educació, Cultura i Esport, per la qual es convoquen els XXXII Jocs Esportius de la Comunitat Valenciana per a xiquets i jóvens en edat escolar, i s'aproven les bases per les quals es regulen.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7101

Data del DOGV
:   02-09-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8506


Data del document
:   05-08-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 5 d'agost de 2013, de la consellera d'Educació, Cultura i Esport, per la qual es convoquen els XXXII Jocs Esportius de la Comunitat Valenciana per a xiquets i jóvens en edat escolar, i s'aproven les bases per les quals es regulen. [2013/8506]  
D'acord amb el que disposa l'article 49.28 de l'Estatut d'Autonomia de la Comunitat Valenciana, l'esport és competència exclusiva de la Generalitat.  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, establix en l'apartat 6 de l'article 2, com a principi rector de l'administració pública, «el reconeixement de la pràctica esportiva com a factor essencial per a l'atenció de la salut, per a l'augment de la qualitat de vida i del benestar social, per al desenrotllament integral de la persona i per al rendiment de beneficis de salut en totes les edats per mitjà de les activitats físiques oportunes»; en l'apartat 7 establix el «reconeixement de l'esport i l'activitat física com a valor educatiu que contribuïx a la formació integral de xiquets i jóvens».   
A més, entre les línies generals d'actuació de la Generalitat que s'establixen en l'article 3 de l'esmentada Llei 2/2011, està «implantar i desenrotllar programes esportius en l'edat escolar, amb especial atenció a l'exercici d'activitats extraescolars de caràcter recreatiu o competitiu en els centres docents, com a garantia i mitjà de la formació integral dels jóvens».  
Així mateix, l'article 15 establix mesures de protecció als esportistes en edat escolar, i l'article 31 fa una menció expressa als Jocs Esportius de la Comunitat Valenciana com un «conjunt de competicions i activitats de caràcter esportiu, de convocatòria anual, adreçades a la població en edat escolar, en atenció a la seua diversitat i oberta a la participació de qualsevol tipus d'entitats i centres docents».   
  
Els Jocs Esportius de la Comunitat Valenciana proposen una adaptació del fenomen competitiu, servixen com a complement a l'activitat esportiva que realitzen els jóvens en edat escolar a través de les diferents entitats i tenen en compte els valors formatius i constructors de la personalitat que han de considerar-se en estes edats. També comprenen trobades esportives que, adaptant l'activitat quan és convenient i fomentant la participació inclusiva, faciliten la pràctica esportiva de persones amb discapacitat.   
El nivell de competició general és el denominat de promoció; en alguns esports també hi ha un nivell més competitiu que el de promoció, com és el d'iniciació al rendiment, que constituïx la primera etapa en el camí cap a l'esport d'elit i alt rendiment.  
  
En l'organització dels Jocs Esportius de la Comunitat Valenciana hi col·laboren els ajuntaments i les federacions esportives, dins dels seus respectius àmbits d'actuació i competències.  
Amb la intenció de complir les línies mencionades, la Generalitat convoca anualment els Jocs Esportius de la Comunitat Valenciana com a campanya de promoció de les activitats esportives en edat escolar.  
  
Per això, a proposta del director general de l'Esport, i en virtut de les funcions que m'atribuïxen l'article 28.e) de la Llei 5/1983, de 30 de desembre, del Govern Valencià, i el Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, resolc:  
  
  
Primer  
Convocar els XXXII Jocs Esportius de la Comunitat Valenciana per al curs / per a la temporada 2013-2014.  
  
Segon  
Aprovar les bases per les quals es regulen els Jocs Esportius de la Comunitat Valenciana, que figuren en l'annex I d'esta resolució.  
  
  
  
DISPOSICIONS FINALS  
  
Primera  
Es faculta el director general de l'Esport perquè dicte les resolucions necessàries per a l'aplicació i la interpretació d'esta resolució, i es delega la facultat d'adoptar les mesures oportunes per a la realització i el funcionament adequats dels Jocs Esportius de la Comunitat Valenciana.  
  
Segona  
Esta resolució produirà efectes des de l'endemà que es publique en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra esta resolució, que posa fi a la via administrativa, els interessats podran interposar-hi potestativament un recurs de reposició davant de la consellera d'Educació, Cultura i Esport, en el termini d'un mes a comptar de l'endemà que es publique en el Diari Oficial de la Comunitat Valenciana, o bé caldrà plantejar-hi directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà que es publique.  
  
  
València, 5 d'agost de 2013.- La consellera d'Educació, Cultura i Esport: María José Catalá Verdet.  
  
  
ANNEX I  
  
Bases generals per les quals es regulen   
els Jocs Esportius de la Comunitat Valenciana  
  
1. Participants  
1.1. Entitats: podran sol·licitar la participació en els Jocs Esportius de la Comunitat Valenciana els centres d'ensenyança, clubs esportius, associacions o altres entitats legalment constituïdes, la seu social dels quals es trobe dins del territori de la Comunitat Valenciana. Les entitats podran inscriure-hi esportistes, tècnics i delegats que complisquen els requisits establits en els apartats següents.  
1.1.1. Esportistes: podran participar en els Jocs Esportius de la Comunitat Valenciana els esportistes nascuts entre l'1 de gener de 1995 i el 31 de desembre de 2007, i que estiguen escolaritzats en centres educatius de la Comunitat Valenciana.  
Es recomana que un esportista no participe en més d'una competició dels Jocs Esportius de la Comunitat Valenciana en el mateix dia.  
1.1.2. Tècnics, entrenadors i delegats: entre els tècnics, entrenadors i delegats de les entitats i equips que participen en els Jocs Esportius de la Comunitat Valenciana, almenys un haurà de ser major d'edat, com a responsable dels esportistes participants.  
Els tècnics i entrenadors hauran d'acreditar la titulació oficial en activitat física i esport adequada per a garantir la formació dels esportistes en funció de l'edat i del nivell esportiu.   
Excepcionalment, les entitats participants podran designar tècnics majors de setze anys, sempre que estos hagen superat el curs d'entrenador del nivell I de la modalitat corresponents.   
En el nivell d'iniciació al rendiment, es podrà regular la titulació mínima exigida en les bases de competició específiques de cada esport.  
  
  
2. Esports convocats  
La inscripció estarà oberta a tots els esports amb federació autonòmica legalment constituïda, així com a les activitats físiques reconegudes i qualificades per la Generalitat, sempre que compten amb un mínim de participants per a poder realitzar la competició o l'activitat, d'acord amb el que s'estipula en esta resolució para cada un dels esports i fases.  
  
En la categoria prebenjamí, exclusivament, es convocarà la modalitat de multiesport; en les altres categories es podrà convocar la modalitat de multiesport junt amb unes altres modalitats esportives, d'acord amb les especificacions establides en la base 5.1.3.  
En el cas de persones amb discapacitat, els esports, categories, nivells, fases de competició i calendaris es determinaran en funció de les inscripcions que es realitzen, així com de les necessitats dels practicants. Es fomentarà la inclusió de les persones amb discapacitat en els equips, jornades i trobades dels Jocs Esportius de la Comunitat Valenciana, i es podran convocar modalitats esportives específiques com el goal-ball, la boccia, l'eslàlom, etc., en les quals la participació siga inclusiva.  
  
Les modalitats de futbol i futbol sala es regiran exclusivament pel que disposen les bases 7.3 i 7.4, així com per les bases de competició específiques de cada modalitat.  
  
3. Categories  
Les categories són les següents:  
  
 Nascuts el  
Prebenjamí Masculina Femenina Mixta 2006/2007  
Benjamí Masculina Femenina Mixta 2004/2005  
Aleví (1) Masculina Femenina Mixta 2002/2003   
Infantil Masculina Femenina 2000/2001  
Cadet Masculina Femenina 1998/1999  
Juvenil (2) Masculina Femenina 1996/1997  
  
(1) En les fase finals provincial i autonòmica, si és el cas, els equips mixtos s'integraran en les competicions masculines.  
(2) La categoria juvenil es programarà exclusivament per a esportistes que no tinguen llicència federada en el mateix esport, i únicament en l'àmbit municipal.  
  
En el supòsit que un esportista no puga inscriure's en algun equip del seu sexe a causa de la inexistència d'inscripcions en la seua entitat, es permetrà que s'integre en un equip de l'altre sexe i que passe a disputar la competició masculina.   
  
4. Nivells de competició  
4.1. Nivell de promoció  
Amb caràcter general, les competicions presenten un nivell únic: nivell de promoció.  
En modalitats esportives que així ho requerisquen, es preveurà la possibilitat de participació en dos nivells de competició: nivell de promoció i nivell d'iniciació al rendiment.   
4.2. Nivell d'iniciació al rendiment  
Es convoca nivell d'iniciació al rendiment en els esports següents: atletisme, bàsquet, handbol, rugbi, triatló i voleibol, així com en qualsevol altra modalitat esportiva que, per les seues característiques tècniques, d'organització i de funcionament, siga aconsellable.   
El nivell d'iniciació al rendiment presenta un objectiu més competitiu que el de promoció, i constituïx la primera etapa en el camí cap a l'esport d'elit i alt rendiment, més adaptat, pel seu nivell i organització, a clubs, associacions esportives i centres educatius l'estructura organitzativa i esportiva dels quals així ho aconsellen.  
Les categories i l'adscripció al nivell d'iniciació al rendiment estan condicionades a criteris tècnics establits entre la corresponent federació esportiva i la Direcció General de l'Esport, i detallats en les bases de competició específiques de cada esport.  
  
5. Àmbits de competició  
5.1. Municipal i intermunicipal.  
5.1.1. Competicions i trobades municipals: organitzades pels corresponents ajuntaments per a totes les categories. Els ajuntaments aprovaran les modalitats esportives i les categories que organitzen segons la demanda esportiva.   
Els ajuntaments informaran per escrit, i d'acord amb la base 7.5, de les inscripcions que registren i de les fases de competició que organitzen, a les seccions d'Esports de la direcció territorial d'Educació, Cultura i Esport corresponent.   
S'entén com a fase municipal/intermunicipal aquella que comporta una celebració de trobades o de competició esportiva periòdica i de duració prolongada, amb una participació mínima de quatre equips per esport i categoria i que pertanguen a tres o més entitats.  
5.1.2. Competicions i trobades intermunicipals: els ajuntaments, les mancomunitats o qualsevol institució pública supramunicipal podran organitzar competicions que acullen participants d'uns quants municipis.  
5.1.3. En l'àmbit municipal o intermunicipal, en la categoria prebenjamí, i també molt recomanablement en les categories benjamí i aleví, ateses les característiques especials del desenrotllament evolutiu dels xiquets i xiquetes amb estes edats, els ajuntaments o les institucions públiques supramunicipals, en el marc de les seues competències, hauran d'introduir-hi el multiesport com a modalitat esportiva basada en la pràctica de diversos esports amb caràcter individual i/o col·lectiu, i adequar les normes i les característiques de joc a les necessitats de les edats i amb l'objecte d'evitar una especialització esportiva precoç. La introducció d'esta modalitat pels ajuntaments o les institucions públiques supramunicipals requerirà la presentació del projecte de multiesport per part de l'ajuntament que desitge organitzar la modalitat a la secció d'Esports de la direcció territorial d'Educació, Cultura i Esport corresponent a la seua província, així com una memòria i un informe de la realització quan finalitze.  
5.1.4. De les competicions municipals i intermunicipals es classificaran els equips per a la competició provincial d'acord amb la taula següent:  
  
 Nombre d'equips per esport   
 i categoria en competició Inscripció màxima per a  
 municipal o intermunicipal competició provincial  
De 4 a 11 1  
De 12 a 17 2  
18 o més 3  
  
Les institucions públiques organitzadores comunicaran els equips classificats a la secció d'Esports de la direcció territorial d'Educació, Cultura i Esport corresponent a la seua província, la qual marcarà el termini màxim que tenen per a presentar-s'hi.  
5.2. Àmbit provincial: per a les categories aleví, infantil i cadet. Excepcionalment, es podrà autoritzar la categoria benjamí en alguns esports quan la participació i l'organització de la modalitat esportiva així ho requerisquen. La competició provincial constarà de la fase final provincial i serà organitzada per les comissions provincials per als esportistes i equips classificats de les diferents competicions municipals i intermunicipals, en funció del barem arreplegat en la base 5.1.4.   
  
5.3. Àmbit autonòmic: per a les categories infantil i cadet. Excepcionalment, es podrà autoritzar la categoria aleví en el nivell de promoció en alguns esports quan la participació i l'organització de la modalitat esportiva així ho requerisquen. Serà organitzat per la comissió autonòmica d'acord amb les bases de competició específiques de cada modalitat esportiva.  
En les modalitats esportives i categories en què s'organitza competició del nivell de promoció, només n'hi haurà fase final autonòmica quan així ho acorde la comissió autonòmica en funció dels equips participants classificats.  
En les modalitats esportives i categories en què s'organitza competició del nivell d'iniciació al rendiment, seran els equips i/o els esportistes d'estes competicions els únics que podran participar en l'àmbit autonòmic, d'acord amb el que establisquen les bases de competició específiques de cada modalitat esportiva.  
Excepcionalment, quan la inscripció en el nivell d'iniciació al rendiment siga considerada insuficient per la comissió autonòmica, i als efectes de designar els equips que assistisquen a la final autonòmica, es podran disputar eliminatòries amb equips finalistes en el nivell de promoció.  
Serà necessari un mínim de cinquanta inscripcions que pertanyen, almenys, a sis entitats esportives de dos províncies diferents. No es tindran en consideració en este còmput les federacions esportives autonòmiques de la Comunitat Valenciana.   
Excepcionalment, es podran realitzar campionats autonòmics de modalitats esportives que no complisquen els requisits exposats en el paràgraf anterior quan la comissió autonòmica ho considere oportú pel seu interés social i de promoció esportiva.  
  
  
6. Organització  
6.1. Els XXXII Jocs Esportius de la Comunitat Valenciana es disputaran des de l'1 de setembre de 2013 fins al 31 d'agost de 2014.   
  
Les bases de competició específiques de cada una de les modalitats esportives s'establiran de comú acord amb la federació esportiva corresponent. Estes bases estaran a disposició de les persones interessades en la pàgina web , en les direccions territorials d'Educació, Cultura i Esport d'Alacant, Castelló i València, i en les pàgines web i en les seus de les federacions esportives autonòmiques corresponents.  
6.2. Per a l'organització i el control dels mencionats Jocs Esportius es constituiran les comissions següents:  
- La comissió autonòmica, que serà l'encarregada de l'exercici de l'activitat en el seu àmbit de competència i estarà integrada per representants de les següents institucions o òrgans: la Direcció General de l'Esport, les federacions esportives implicades en els Jocs Esportius i les tres direccions territorials d'Educació, Cultura i Esport; actuarà com a secretari de la comissió el cap de la Secció d'Extensió Esportiva de la Direcció General de l'Esport.   
La comissió autonòmica estarà presidida pel cap del Servici de Promoció de l'Esport i Activitat Física de la Direcció General de l'Esport, i tindrà la seu on la tinga este òrgan.  
- Comissions provincials a Alacant, Castelló i València, que seran les encarregades de l'exercici de l'activitat en el seu àmbit de competència i estaran integrades per representants de les corresponents direccions territorials d'Educació, Cultura i Esport i de les federacions esportives implicades en els Jocs Esportius de la Comunitat Valenciana; actuaran com a presidents els caps de les seccions d'Esport de les direccions territorials d'Educació, Cultura i Esport.  
  
La comissió autonòmica i la provincial corresponent s'ajustaran, pel que fa al funcionament, al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
7. Inscripcions  
7.1. Per a poder participar-hi, l'entitat interessada haurà de formalitzar la inscripció presentant la documentació següent:  
- Full d'inscripció en els Jocs Esportius de la Comunitat Valenciana: una diferent per equip, esport i categoria en esports col·lectius, o una per entitat, esport i categoria en els esports individuals, amb tots els apartats emplenats, que figura com a annex II d'esta resolució i que estarà disponible en la pàgina .  
  
- Llicència dels Jocs Esportius de la Comunitat Valenciana. Esta llicència, que figura com a annex III d'esta resolució i que estarà disponible en la pàgina , serà l'única vàlida per a participar en els Jocs Esportius de la Comunitat Valenciana i per a poder ser beneficiari de les prestacions d'assistència sanitària i de les assegurances produïdes per accident esportiu. Serà proporcionada en els llocs d'inscripció que es determinen en la base 7.2 i en la web . En el nivell d'iniciació al rendiment podrà establir-se un altre tipus de llicència, conjuntament amb la federació esportiva corresponent.  
7.2. Es podran formalitzar inscripcions en els terminis i llocs següents:  
7.2.1. Esports col·lectius, nivell de promoció, per a totes les categories: la inscripció es realitzarà en l'ajuntament corresponent, amb data límit el 4 d'octubre de 2013.  
7.2.2. Esports col·lectius, nivell d'iniciació al rendiment, indicats en la base 4: la inscripció es realitzarà en les federacions esportives corresponents, amb data límit el 27 de setembre de 2013. En algunes competicions i categories es podrà ampliar el termini segons les bases de competició específiques de cada esport.  
Les federacions esportives hauran de remetre a la Direcció General de l'Esport la relació i la informació dels equips i dels participants de cada una de les entitats inscrites en el nivell d'iniciació al rendiment.  
  
7.2.3. Esports individuals, nivell de promoció, per a totes les categories: la inscripció es realitzarà en l'ajuntament corresponent amb vint dies, com a mínim, d'antelació a la celebració de la competició. Excepcionalment, es podran realitzar inscripcions directament en les seccions d'Esports de la direcció territorial d'Educació, Cultura i Esport corresponent a la seua província o en les federacions corresponents. Les excepcions estaran determinades en les bases de competició específiques de cada esport.  
7.2.4. Esports individuals, nivell d'iniciació al rendiment, indicats en la base 4: la inscripció es realitzarà en les federacions esportives corresponents amb 20 dies, com a mínim, d'antelació a la celebració de la competició. En algunes competicions i categories es podrà ampliar el termini segons les bases de competició específiques de cada esport.   
  
Les federacions esportives hauran de remetre a la Direcció General de l'Esport la relació i la informació dels equips i dels participants de cada una de les entitats inscrites en el nivell d'iniciació al rendiment.  
  
7.3. En la modalitat de futbol, només n'hi haurà fase municipal/intermunicipal en el nivell de promoció, i finalitzarà en este àmbit la competició.   
7.4. En la modalitat de futbol sala, només n'hi haurà el nivell de promoció.  
Els equips participants en la modalitat de futbol sala masculí només podran inscriure un màxim de dos jugadors que posseïsquen llicència federada en les modalitats de futbol o de futbol sala.  
Els equips participants en la modalitat de futbol sala femení podran inscriure esportistes amb llicència federada en les modalitats de futbol o de futbol sala.  
7.5. Cada ajuntament enviarà, amb data límit el 18 d'octubre de 2013, a la secció d'Esports de la direcció territorial d'Educació, Cultura i Esport corresponent a la seua província, degudament diligenciada, la documentació següent:  
- Còpia dels fulls d'inscripció dels Jocs Esportius de la Comunitat Valenciana que s'hagen presentat en l'ajuntament, amb el pertinent vistiplau i la data d'entrada.  
- Informació sobre els esports per als quals s'organitzarà fase municipal o, si és el cas, intermunicipal.  
- Calendari de la competició municipal, en el cas que s'organitze; en el cas d'organitzar multiesport, s'haurà de remetre, a més, el projecte de l'activitat que es realitzarà.  
- Informació dels esports i equips en què no es puga organitzar competició municipal.  
D'estos quatre documents, se'n quedarà una còpia l'ajuntament. Les entitats inscrites guardaran una còpia del full d'inscripció en els Jocs Esportius de la Comunitat Valenciana que presenten.  
Quan els ajuntaments no remeten la documentació sol·licitada en la data indicada, s'entendrà que no participen en esta edició dels Jocs Esportius de la Comunitat Valenciana, per la qual cosa la Generalitat no assumirà cap responsabilitat derivada de l'organització de la fase municipal.  
7.6. La inscripció en els Jocs Esportius suposa l'acceptació d'esta resolució i de la seua normativa d'aplicació.  
  
8. Documentació  
8.1. En les trobades i competicions dels Jocs Esportius, segons l'àmbit de competició i la categoria, els esportistes, tècnics i delegats que hi participen hauran de presentar la documentació següent:  
8.1.1. En l'àmbit de competició municipal i intermunicipal:  
- Full d'inscripció dels Jocs Esportius de la Comunitat Valenciana.  
  
- Llicència dels Jocs Esportius de la Comunitat Valenciana validada per l'entitat local corresponent.  
8.1.2. En l'àmbit provincial o autonòmic:  
- Full d'inscripció dels Jocs Esportius de la Comunitat Valenciana.   
  
- Llicència dels Jocs Esportius de la Comunitat Valenciana validada per l'entitat local corresponent i per la secció d'Esports de la direcció territorial d'Educació, Cultura i Esport corresponent a la seua província. En cas de no estar validada per les direccions territorials d'Educació, Cultura i Esport i només estar validada per l'entitat local, s'haurà de presentar un document original o una fotocòpia confrontada del DNI o del passaport individual (els estrangers hauran de presentar el passaport individual o la targeta de resident).  
  
  
9. Composició dels equips  
  
La composició numèrica màxima dels equips serà:  
  
  
Esport Nivell de promoció  
Nombre de jugadors  
  
 Màxim Mínim Nivell de rendiment  
Nombre de jugadors (1)  
  
 Màxim Mínim Nombre màxim de   
jugadors en desplaçaments  
 i concentracions (2)  
BÀSQUET  
 15 8  
(minibàsquet mín. 9) Entre 12 i 15 8  
(minibàsquet mín. 9) 12  
HANDBOL 18 8 18 10 14   
RUGBI INFANTIL  
 30 9 30 9 25  
RUGBI CADET 30 12 30 12 25  
VOLEIBOL 20 8 14 8 12  
  
  
  
(1) El nombre màxim de jugadors en bàsquet iniciació al rendiment es trobarà detallat en les bases de competició específiques, i serà entre 12 i 15 jugadors, depenent de la diferenciació de nivells de competició que es puga establir.   
(2) El nombre és d'esportistes, i si es reduïx esta quantitat, no podran ser substituït, en cap cas, per unes altres persones (delegat, entrenador, etc.).  
  
  
\* \* \* \* \*  
  
9. Composición de los equipos  
  
La composición numérica máxima de los equipos será:  
  
Deporte Nivel de promoción  
Núm. de jugadores  
  
 Máximo Mínimo Nivel de rendimiento  
Núm. de jugadores (1)  
  
 Máximo Mínimo Núm. máximo de jugadores  
en desplazamientos   
y concentraciones (2)  
BALONCESTO  
 15 8  
(minibasket min. 9) Entre 12 y 15 8  
(minibasket min. 9) 12  
BALONMANO 18 8 18 10 14   
RUGBY INFANTIL 30 9 30 9 25  
RUGBY CADETE 30 12 30 12 25  
VOLEIBOL 20 8 14 8 12  
  
  
  
(1) El número máximo de jugadores en baloncesto iniciación al rendimiento se encontrará detallado en las bases de competición específicas, y será entre 12 y 15 jugadores, dependiendo de la diferenciación de niveles de competición que se pueda establecer.  
(2) El número es de deportistas, y si se redujera este número, no podría ser sustituido en ningún caso por otras personas (delegado, entrenador, etc.).  
  
  
En les altres modalitats esportives, el nombre màxim de jugadors estarà especificat en les bases de competició específiques.  
  
10. Assistència sanitària i assegurances  
10.1. L'Agència Valenciana de Salut prestarà atenció medicosanitària a través dels seus centres i institucions sanitàries, amb tots els dispositius existents en la seua xarxa, als esportistes, entrenadors, delegats i organitzadors que patisquen qualsevol accident de caràcter esportiu durant la participació en els Jocs Esportius de la Comunitat Valenciana.   
  
Per a poder ser beneficiari de les prestacions mencionades en el paràgraf anterior s'haurà de formalitzar la corresponent inscripció en els Jocs Esportius de la Comunitat Valenciana, convocats per la Generalitat, i disposar de la llicència esportiva dels Jocs Esportius, degudament diligenciada.  
No obstant això, en aquells supòsits en què el participant lesionat estiga federat, es liquidarà l'import de l'assistència amb càrrec a la respectiva mútua esportiva.   
10.2. L'entitat asseguradora concertada corresponent cobrirà l'assistència mèdica continuada, posterior a la prestada en primera instància per l'Agència Valenciana de Salut, derivada d'accident esportiu que puguen patir els esportistes, entrenadors, organitzadors i delegats participants en els Jocs Esportius de la Comunitat Valenciana, d'acord amb el Reial Decret 849/1993, de 4 de juny, del Ministeri d'Educació i Ciència, així com la responsabilitat civil per accions o omissions en l'exercici de les funcions que els competixen.   
  
11. Jornada, camps de joc i material de competició  
En els àmbits provincial i autonòmic, les jornades per a disputar els partits seran preferentment els dissabtes, de 9 a 13 hores.   
En les competicions provincials i autonòmiques, tots els equips d'esports col·lectius que siguen designats per a jugar a casa seran els responsables d'aportar, per a cada trobada, el material necessari i la instal·lació adequada.  
En els casos de designació d'un camp de joc neutral i en les finals autonòmiques, cada equip aportarà un baló reglamentari, així com el material necessari per al calfament.  
  
12. Règim disciplinari  
Per a resoldre les qüestions suscitades en matèria de disciplina esportiva, s'aplicarà el reglament federatiu corresponent, a excepció dels punts que facen referència a sancions econòmiques.  
Es crearan els següents nivells i àmbits de comités de competició, amb caràcter general:  
- En primera instància:  
En competicions municipals/intermunicipals, el comité de competició que crega oportú l'organitzador de la competició.  
En competicions provincials i d'àmbit autonòmic, el comité de competició de la federació corresponent, assistit per un responsable federatiu dels Jocs Esportius de la Comunitat Valenciana.  
- En segona instància:  
El comité d'apel·lació de la federació corresponent, assistit per un responsable federatiu dels Jocs Esportius de la Comunitat Valenciana.  
  
- En tercera i última instància:  
El Tribunal de l'Esport de la Comunitat Valenciana, que esgota la via administrativa.